kardosdrur/scandi-wiki huggingface dataset:
Monte Amiata

Mount Amiata er den største af lavakuplerne i Amiata lavadomekomplekset der ligger omkring 20 km nordvest for Bolsena-søen i den sydlige del af Toscana-regionen i Italien. Det er beliggende i provinserne Grosseto og Siena.

Geologi 
Mount Amiata (La Vetta) er en sammensat lavakuppel med en trachytisk lavastrøm, der strækker sig mod øst. Den er en del af den større vulkan i Amiatakomplekset. En massiv viskøs trachydacitisk lavastrøm, 5 km lang og 4 km bred, er en del af basalkomplekset og strækker sig fra under den sydlige base af Corno de Bellaria-kuplen. Radiometriske data indikerer, at Amiata-komplekset havde en større udbrudsepisode for omkring 300.000 år siden. Ingen eruptiv aktivitet har fundet sted ved Amiata under Holocæn, men termisk aktivitet, herunder cinnobermineralisering, fortsætter ved et geotermisk felt nær byen Bagnore, i den sydvestlige ende af kuppelkomplekset.

Økonomi 
De vigtigste økonomiske ressourcer i Amiata-regionen er kastanjer, tømmer og i stigende grad turisme (skisportssteder omfatter topområdet, Prato delle Macinaie, Prato della Contessa, Rifugio Cantore og Pian della Marsiliana). De lavere områder er præget af oliventræer og vinstokke. Anden vegetation omfatter bøg og gran. Fra 1870'erne til omkring 1980 blev cinnober udvundet her. 

Regionen ligger i kommunerne Abbadia San Salvatore, Arcidosso, Castel del Piano, Piancastagnaio, Santa Fiora og Seggiano, alle beliggende mellem 600 og 800 meters højde.

Kilder og henvisninger 

 Monte Amiata museum for kviksølvminer
 Museum of Mines of Mercury Monte Amiata på Google Cultural Institute

Vulkaner i Italien
Appenninerne
Tilstandssum

Tilstandssummen er inden for statistisk mekanik en central størrelse, der beskriver et system. Den er summen af de unormerede sandsynligheder for hver enkelt mikrotilstand og bruges derfor til at normere sandsynlighederne.

Kanonisk ensemble 

For et lukket system, der kan udveksle energi med omgivelserne - i statistisk mekanik kaldet et kanonisk ensemble - er sandsynligheden for mikrotilstanden  med energien  proportional med eksponentialfunktionen:

hvor  er systemets temperatur,  er Boltzmanns konstant.
Tilstandssummen er blot summen over alle mikrotilstande :

Den normerede sandsynlighed findes ved at dividere med tilstandssummen:

idet summen af sandsynligheder derved giver 1:

Denne fordelingen er Boltzmann-fordelingen.

Kildehenvisninger 

Statistisk mekanik
Håndboldherrerne

Dette er en liste over antal spillede landskampe for de mandlige, danske håndboldspillere, som har spillet eller spiller for Danmarks håndboldlandshold. Alle spillere med 100 landskampe eller flere er med på listen. En oversigt over samtlige danske landsholdsspillere kan findes i Dansk Håndbolds landsholdsdatabase.

Spillere som er aktive i dag er markeret med fed skrift. Sidst opdateret den 1. maj 2023.

 ^ https://www.dhf.dk/landshold/statistik/

Danmarks håndboldlandshold (herrer)
Kødproduktion

Kødproduktion er slagtning, forarbejdning, pakning og distribution af kød fra dyr som kvæg, svin, får, fjerkræ og andre husdyr. 

Kødindustrien fokuserer primært på kød til konsum, men omfatter også nogle bi-produkter som skind, fjer, tørret blod, talg og kød- og benmel.

Kødproduktion kan foregå steder som slagterier, pakkerier, fabrikker, etc.

Noter 

Kød
Fremstilling
Natura 2000-område nr. 178 Halsted Kloster Dyrehave

Natura 2000-område nr. 178 Halsted Kloster Dyrehave  er et Natura 2000-område der består af habitatområderne H157. Det er et mindre skovområde med Ege-blandskov i den sydvestlige del af Halsted Kloster Dyrehave på Vestlolland Området har et areal på 6 hektar, og  er privatejet. det er en lysåben skov med mange gamle træer, primært eg, bøg og lind, og de   gamle træer har mange hulheder og partier med råd, med forekomst af den prioriterede billeart eremit. Området er udpeget fordi eremitten kun findes på få lokaliteter i Sydøstdanmark, og er  en prioriteret art i EU, dvs. at Danmark har et særligt ansvar for at beskytte den. Bestanden af eremit i Halsted Kloster Dyrehave er lille, men vurderes til at være forholdsvis stabil.

Natura 2000-området ligger   i Vandområdedistrikt II Sjælland  i vandplanomåde  2.5 Smålandsfarvandet.  i Lolland kommune.

Fredninger
Området er en del  af en 205 hektar stor fredning ved Halsted Kloster.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen  

Natura 2000-planer
EU-habitatområder i Danmark
Fredede arealer i Danmark
Lolland Kommunes geografi
Tönnies Holding

Tönnies Holding er en tysk familieejet virksomhed i kødindustrien. De primære forretningsområder er kødproduktion af svinekød og oksekød. Det er Tysklands største indenfor produktion af svinekød. Tönnies har hovedsæde i Rheda-Wiedenbrück i Nordrhein-Westfalen.
I 2019 var virksomhedens omsætning på ca. 7,5 mia. euro og der var omkring 16.500 medarbejdere. Eksportandelen udgør ca. 50 %.

Tönnies er opdelt i forretningssegmenter: Svinekød, pølser, oksekød, convenience, ingredienser, logistik, internationale og centrale services. Tönnies har 25 udenlandske kontorer. Produktionsfaciliteter i Tyskland og udlandet.

Virksomheden blev etableret i 1971 af Bernd Tönnies. I dag er den primære ejer og formand Clemens Tönnies, der ejer 45 % af virksomheden.

Danmark 
I Danmark har Tönnies Holding opkøbt SB Pork i 2005 og Tican i 2016.

Referencer 

Fødevarevirksomheder fra Tyskland
Dansk Bogfortegnelse

Dansk Bogfortegnelse, udkommet siden 1841

Dansk Bogfortegnelse er en del af den danske nationalbibliografi og har til formål at registrerer alle bøger, som udkommer i Danmark inden for de til enhver tid gældende danske grænser. Den registrerer alle trykte og elektroniske bøger udgivet i Danmark også selv om de ikke er i almindelig handel. Undtaget er materiale, der kun har interesse for en snæver eller lokal kreds.

Det har gennem tiderne skiftet, hvilke andre materialetyper (musikalier, kort, periodika), der i en periode har været medtaget i Dansk Bogfortegnelse. Grundlaget for registreringen er pligtafleveringen, som i nyere tid er kombineret med frivillige ordninger. Udvælgelsen baseres på optagelseskriterier fastlagt af Bibliografisk Råd under Slots- og Kulturstyrelsen.

Historie
Omkring 1830 voksede offentlighedens interesse for, hvilke bøger der blev udgivet i Danmark. Det Kongelige Bibliotek modtog i forvejen alle danske bøger via pligtafleveringen og biblioteket medvirkede fra begyndelsen ved registreringen. I nogle år udsendte forlaget Gyldendal hæfter med oversigter over nye bøger. I 1841 blev Det Kongelige Bibliotek mere direkte involveret i opgaven, da den nystiftede Forlagsforening i København udsendte et trykt katalog over danske nyudgivelser med titlen Almindelig dansk-norsk Forlagskatalog. I 1851 tog Gads Forlag føringen med en løbende dansk bogfortegnelse, stadig udarbejdet af Det Kongelige Bibliotek. Senest er Dansk Bogfortegnelse udgivet Dansk BiblioteksCenter.

Indtil 2004 udkom Dansk Bogfortegnelse som trykt publikation. Derefter er den blevet en del af Bibliotek.dk.

Dansk litteratur før 1841
Dansk litteratur før 1841 er registeret i Bibliotheca Danica. Det er et fælleskatalog over danske bøger, småtryk og periodica i Det Kongelige Bibliotek, Universitetsbiblioteket i København samt Karen Brahes Bibliotek. Omfatter stort set alle trykte danske publikationer fra den ældste danske bog i 1482 til 1840.

Referencer

Bibliografier
Aston Martin F1 Team

Aston Martin F1 Team er en Formel 1-konstruktør.

Aston Martin konkurrerede oprindeligt kortvarigt i Formel 1 mellem 1959-1960. Det nye Aston Martin hold var tidligere kendt som Racing Point, men holdet blev omdøbt til Aston Martin før 2021 sæsonen, efter at ejer Lawrence Stroll havde købt en 14,5% andel af Aston Martin.

Kørere og resultater

Kilder

Eksterne henvisninger 

Formel 1-konstruktører
Etableret i 1959
Ophørt i 1960
Etableret i 2021
Aarbog for Bogvenner

Aarbog for Bogvenner (1917-1925) var en dansk årlig publikation, redigeret af Svend Dahl. Årbogen indeholdt artikler og afhandlinger om bog- og bibliotekshistorie samt årlige oversigter over danske bogauktioner, udarbejdet af Herman Johannes Vilhelm Lynge. Den udkom med 9 årgange 1917-25.

Rferencer 

Publikationer
Etableret i 1917
Ophørt i 1925
Julius Døcker

Gerhard Julius Frederik Døcker (født i Aarhus 12. januar 1832 - død 2. januar 1905 i København)  var dansk isenkrammer, operasanger og stifter af et højskolehjem, 

Gift med Actonia Caroline, f. Boesen (1834-1907), datter af stiftsprovst Carl Vilhelm Boesen. 
Børn: Carl, Svend og Emilie Døcker.

Døcker åbnede i 1857 en isenkræmmerforretning i Vestergade 650. Det startede godt for den unge forretningsmand, men pga. krisen gik han allerede i 1859 fallit. 

Mens han havde drevet forretning havde Julius Døcker været meget aktiv i Aarhus´ musikforening, og da han efter kuldsejlingen af forretningen tog til København og oplevede Mozarts Don Juan på Det kgl. Teater, stod hans ambition udelukkende til kunsten.

Han kom herefter i lærer hos musikeren og komponisten Carl Helsted, og i 1863 kunne han debutere på Det kgl. Teater i titelrollen i operaen Vilhelm Tell. Det blev startskuddet på en karriere ved scenen, der skulle vare frem til 1879. Det var ikke kun sin stemmes baryton Julius Døcker virkede med; også i både skuespillet og balletten blev han anvendt og nåede at spille og synge sig igennem 76 partier og roller i sine 16 år ved teatret.

I 1880 stiftede han et højskolehjem for studerende i København, som han drev frem til sin død. Sideløbende fortsatte han med at undervise i oplæsning og deklamation, to kunstformer som han vedblev at turnere med til sine gamle dage.

Kilder og Litteratur 
 Interview i Vort Land og Aarhus Stiftstidende 13.januar 1902.
 Thomas Overskou: Den Danske Skueplads (1864) (Om Døckers debut).

Noter

Referencer 

Operasangere fra Danmark
Evelina Anosjkina

Evelina Anosjkina (født. den 20. juni 1997 i Samara, Rusland) er en kvindelig russisk håndboldspiller som spiller for russiske HK Astrakhanotjka i den Russiske Superliga og Ruslands kvindehåndboldlandshold.

Hun blev udtaget til landstræner Ljudmila Bodnievas bruttotrup ved VM i kvindehåndbold 2021 i Spanien, og var derfor ikke en del af den endelige trup.

Meritter 
 Russisk Superliga
Vinder: 2016
 Russiske pokalturnering
Bronze: 2019, 2021

Referencer

Eksterne henvisninger 
 

Håndboldspillere fra Rusland
Håndboldspillere fra HK Astrakhanotjka
Personer fra Samara
Koch Industries

Koch Industries, Inc. er et amerikansk privat ejet multinationalt konglomerat med hovedsæde i Wichita i Kansas.

Virksomhedens datterselskaber er involveret i produktion, olieraffinering, distribution af olie, kemi, energi, fiber, olieprodukter, polymerer, mineraler, kunstgødning, pulp og papir, kemiteknologisk udstyr, ranching, finans, ejendomme og investering. Koch ejer virksomheder som Infor, Invista, Georgia-Pacific, Molex, Flint Hills Resources, Koch Pipeline, Koch Fertilizer, Koch Minerals, Matador Cattle Company, i360, og Guardian Industries. Hele koncernen har en omsætning på 115 mia. USD (2019) og beskæftiger 100.000 mennesker i 60 lande, omkring halvdelen af forretningsomfanget foregår i USA.

En omsætning på $115 mia. USD i 2019 gør virksomheden til den største privatejede virksomhed i USA.

Virksomheden blev etableret af Fred C. Koch, i 1940 efter at han udviklede en innovativ metode til raffinering af råolie. Fred C. Koch døde i 1967 og hans majoritet i virksomheden blev delt imellem hans fire sønner.
I dag ejes virksomheden af Charles Koch 42%, efterkommere af Elaine Tettemer Marshall 16 %. Efterkommere af David Koch, som døde i 2019, ejer 42 %.

Referencer 

Konglomerater fra USA
Energivirksomheder fra USA
Bobslæde under vinter-OL 2022

Bobslæde ved vinter-OL 2022 afholdes på Xiaohaituo Bobslæde- og kælkebane, som er et af Yanqing-klyngens sportssteder. Der vil blive afholdt i alt fire bobslædebegivenheder mellem 4. og 20. februar 2022.

I juli 2018 tilføjede Den Internationale Olympiske Komité (IOC) officielt kvindernes enerbob-begivenhed til programmet, hvilket øgede det samlede antal begivenheder til fire.

Medaljevindere

Referencer 

 
Sportsgrene under vinter-OL 2022
China Hongqiao Group

China Hongqiao Group Limited er en kinesisk aluminiumsproducent med hovedkvarter i Huixian. Selskabet er børsnoteret på Hong Kong Stock Exchange. Siden begyndelsen i 1994 har koncernen vokset sig til verdens største producent af aluminium. Det skete i 2015 da virksomheden voksede forbi russiske Rusal.

Den primære produktion er lokaliseret i Shandong-provisen og i Yunnan-provinsen. 

Virksomhedens stifter og tidligere formand er Zhang Shiping. Hans søn Zhang Bo er nuværende formand og administrerende direktør for virksomheden.

Koncernen ejer datterselskaber som Shandong Weiqiao Aluminum Power Co., Ltd., Huimin Huihong New Aluminum Profiles Co., Ltd. og Hongqiao Investment (Hong Kong) Limited.

Referencer 

Metalvirksomheder fra Kina
Mineselskaber fra Kina
Aït Faska

Koordinater: 31°33′00″N 7°41′47″V / 31.54996°N 7.69643°V / 31.54996; -7.69643

Aït Faska (fransk: Ait Faska (CR), Ait Faska (Commune Rurale), arabisk: أيت عادل) er en kommune i Marokko. Den ligger i provinsen Al-Haouz og regionen Marrakech-Tensift-Al Haouz i den centrale del af landet, 290 km syd for hovedstaden Rabat. Antallet af indbyggere er 26.210.

Den gennemsnitlige årlige temperatur i området er 21 °C. Den varmeste måned er juli, hvor middeltemperaturen er 31 °C, og den koldeste er december med 10 °C. Gennemsnitlig årlig nedbør er 779 millimeter. Den mest regnfulde måned er november, med et gennemsnit på 181 mm nedbør, og den tørreste er juli med 3 mm nedbør.

Referencer 

Kommuner
Marokkos geografi
Real Academia de Bellas Artes de San Fernando

Real Academia de Bellas Artes de San Fernando er en kunstnerskole og kunstmuseum i Madrid i Spanien. Skolen blev oprettet i 1752 og fra 1986 huser bygningen ligeledes et kunstmuseum med en række værker af store kunstnere. 

Den første som blev uddannet fra skolen var Bárbara María Hueva.

Blandt skolens studenter kan nævnes Felip Pedrell, Pablo Picasso, Kiko Argüello, Remedios Varo, Salvador Dalí, Antonio López García, Juan Luna, Oscar de la Renta og Fernando Botero.

Kunstsamling 
Real Academia de Bellas Artes de San Fernando er også et museum og et galleri med en malerier fra det 15. til det 20. århundrede bestående af værker fra blandt andet: Hans Müelich, Arcimboldo, Giovanni Bellini, Juan de Juanes, Antonio Allegri da Correggio, Luis de Morales, Martin de Vos, Marinus van Reymerswaele, Otto Van Veen, Leandro Bassano, il Cavaliere d'Arpino, Guido Reni, Rubens, Domenichino, Jan Janssens, Giovanni Battista Beinaschi, Bartolomeo Cavarozzi, Daniel Seghers, José de Ribera Andrea Vaccaro, Jacob Jordaens, Pieter Boel, Claudio Coello, Juan Van der Hamen y León, Van Dyck, Pieter Claesz, Antonio de Pereda, Diego Velázquez, Margherita Caffi, Carreño de Miranda, Paul de Vos, Alonso Cano, Zurbarán, Murillo, Francesco Battaglioli, Jean Ranc, Jacopo Amigoni, Agostino Masucci, Fragonard, Corrado Giaquinto, Domenico Tiepolo, Alessandro Magnasco, Pompeo Battoni, Antonio Joli, Luis Paret y Alcázar, Mengs, Goya, Giuseppe Pirovani (et sjældent Portræt af George Washington), Joaquín Sorolla, Ignacio Zuloaga, Juan Gris, Pablo Serraóo, Fernando Zobel, Lorenzo Quiros, med flere.

Udvalgte værker

Referencer 

Uddannelsesinstitutioner
Museer i Spanien
Madrid
XY-modellen

XY-modellen er en relativt simpel model, der kan beskrive magnetisme i et material. Den består af et gitter, hvor der i hvert punkt er en enhedsvektor, kaldet et spin, der kan rotere i to dimensioner. Den er således en generalisering af Ising-modellen, hvor spinnene kun kan være +1 eller -1. Hvis de kan rotere i tre-dimensioner, kaldes modellen for Heisenberg-modellen. Alle tre er specialtilfælde er n-vektor-modellen, hvor spinnene kan rotere i  dimensioner.

Modellen blev første gang publiceret i 1950 af Yoichiro Nambu, mens en eksakt løsning for et én-dimensionelt gitter blev fundet vha. Jordan-Wigner-transformationen i 1961 af Elliott Lieb, Daniel Mattis og T. Schultz.

I modellen er der  gitterpunkter, hvor hvert punkt har et spin repræsenteret med enhedsvektoren . Spinnene interagerer med deres nærmeste naboer, hvor interaktionsenergien mellem to spin  og  er proportional med prikproduktet:

Hvis systemet udsættes for et ekstern magnetfelt , bidrager hvert spin yderligere med et prikprodukt med magnetfeltet:

De negative fortegn betyder, at det er energetisk fordelagtigt for et spin at pege i samme retning som dets naboer samt i samme retning som det eksterne magnetfelt.
Energien for det samlede system er dermed:

hvor den første sum er over alle nærmeste nabo-interaktioner, mens den anden er for hvert spin.
Samlet har systemet desuden magnetiseringen , der er modellens ordensparameter:

På et gitter med to dimensioner eller højere optræder en faseovergang, men ved to dimensioner er overgangen den specielle Kosterlitz-Thouless-overgang. For denne overgang blev Nobelprisen i fysik givet i 2016 til John M. Kosterlitz og David J. Thouless.

Se også 
 Hexatisk fase

Eksterne henvisninger 
 Java-Applet zur Visualisierung des Ising- und XY-Modells

Kildehenvisninger 

Statistisk mekanik
Magnetisme
Snowdrop

Snowdrop er en sydkoreansk tv-drama/serie på 16 episoder. Hovedrollerne spilles af henholdsvis Jung Hae-in, Jisoo, Yoo In-na, Jang Seung-jo, Yoon Se-ah, Kim Hye-yoon og Jung Yoo-jin.

Eksterne henvisninger 
 

Sydkoreanske tv-serier fra 2020'erne
Tv-programmer fra JTBC
Dramaserier fra Sydkorea
Gruffydd ap Llywelyn

Gruffydd ap Llywelyn (født ca. 1010, død 5. august 1063) var konge af Wales. Han formåede at besejre engelske tropper gentagende gange. Han var den ældste søn af kong Llywelyn ap Seisyll og Angharad, datter af Maredudd ab Owain. Han var tipoldebarn til Hywel Dda.

Han var gift med Ealdgyth af Mercia fra 1957 til sin død.

Referencer 

Personer fra Wales
Kongelige fra Storbritannien
Æthelbald af Mercia

Æthelbald (også stavet Ethelbald eller Aethelbald; død 757) var konge af Mercia, i det som i dag kaldes English Midlands fra 716 til han blev dræbt i 757. Æthelbald var søn af Alweo og således barnebarn af kon Eowa. Æthelbald overtog tronen efter hans fætter, kong Ceolred, der havde drevet ham i eksil. I sin lange regeringstid blev Mercia det dominerende kongerige blandt de angelsaksiske kongeriger, og det genvandt sin overlegenhed som det havde haft under stærke regenter som konerne Penda og Wulfhere mellem ca 628 og 675.

Da Æthelbald overtog tronen havde både Wessex og Kent stærkere konger, men inden for 15 år beskrev den samtidige kronikør Beda Æthelbald som hersker over hele det sydlige England op til floden Humber. I Angelsaksiske Krønike bliver Æthelbald ikke listet som en bretwalda, eller "hersker over Britannien", men dette er muligvis som følge af, at krøniken stammer fra Wessex.

Bonifatius skrev til Æthelbald omkring år 745 for at irettesætte ham angående forskellige løsslupne og ireligiøse handlinger. Det efterfølgende råd i Clovesho i 747 og et charter fra Æthelbald udskrevet i Gumley i 749 - det frigjorde kirken fra nogle af deres forpligtelser - kan have været en reaktion på Bonifacatius' brev. Æthelbald blev dræbt i 757 af sine livvagter. Han blev kortvarigt efterfulgt af Beornred, om hvems der vides meget lidt, men inden for et år tog Offa, barnebarn af Æthelbalds fætter Eanwulf, tronen, muligvis efter en kortvarig borgerkrig. Under Offa gik Mercia ind i sin mest blomstrende og indflydelsesrige periode.

Referencer 

Angelsaksiske monarker
Mogens Lindhard

Mogens Lindhard er formand for Det Centrale Handicapråd. Social- og ældreminister Astrid Krag udnævnte Mogens Lindhard som formand for rådet fra januar 2022..

Mogens Lindhard har arbejdet for Grundfos siden 1995. I 2021 blev han som Head of Global Social Responsibility ansvarlig for virksomhedens sociale ansvar, integration af udsatte grupper og fastholdelse af medarbejdere på særlige vilkår.

Derudover er Mogens Lindhard formand i CABI og har tidligere været mentor i foreningen Velkommen hjem, hvor soldaterveteraner støttes i deres jobsøgning.

Kilder og henvisninger 

Erhvervsfolk fra Danmark
Repton

Repton er en landsby og sogn i South Derbyshire-distriktet af Derbyshire, England, på kanten af floden Trents flodslette, omking 7 km nord for Swadlincote. I 2001 var indbyggertallet 2.707, og det var øget til 2,867 i 2011. Repton ligger tæt på countygrænsen til Staffordshire og omkring 7 km nordøst for Burton upon Trent.

Repton er kendt for St Wystan's Church, Repton School og den angelsaksiske Repton Abbey samt den middelalderlige Repton Priory. Desuden er der fundet spor efter en vikinglejr fra Store Hedenske Hær, der overvintrede i Repton i 873-874.

Referencer

Eksterne henvisninger 

Byer i England
Derbyshire
Wat's Dyke

Wat's Dyke () er 64 km lang jordvold, der løber igennem den nordlige del af Welsh Marches fra Basingwerk Abbey til floden Dees flodmunding, og går videre øst for Oswestry og videre til Maesbury i Shropshire, England.

Dets forløb er generelt parallel til Offa's Dyke, og nogle gange inden for får meter, og aldrig mere end 5 km væk. Det fremstår i dag ubetydeligt, nogle gange som en hævet hæk og andre steder blot som kornmærker, og voldgraven er blevet fyldt op, og det meste af volden er pløjet væk, men det var opindeligt et stor konstruktion, der blev betragtet som mere soistikeret end Offa's Dyke.

Den præcise datering for etableringen er usikker, og den går fra perioden efter romerne forlod Storbritannien i slutningen af 400-tallet til begyndelsen af 800-tallet. Visse teorier pger på at Æthelbald af Mercia opførte diget.

Referencer

Eksterne henvisninger 

Bygninger, konstruktioner og anlæg i Wales
Storbritanniens historie
Fæstningsanlæg i Storbritannien
Teknologifilosofi

Teknologifilosofi er en disciplin indenfor filosofi, der behandler teknologiens væsen og dens sociale og menneskelige effekter. Udtrykket ”teknologifilosofi” blev brugt første gang i slutningen af 1800-tallet af den tyskfødte filosof og geograf Ernst Kapp (i Grundlinien einer Philosophie der Technik). Men filosofiske spørgsmål angående teknologien har været en del af den vestlige filosofi siden dens begyndelse.

Typiske teknologifilosofiske spørgsmål er: Hvad er teknologi? Hvad er forholdet mellem teknologi og natur? Hvad er forholdet mellem teknologi og menneske? Hvordan skal man forholde sig til teknologien? Hvilke værdier skal man lægge vægt på i den forbindelse? Hvordan skal man handle i forbindelse med teknologien? (Teknologietik)

Se også 
 Teknologihistorie

Referencer

Litteratur 
 Karl Aage Kirkegaard: Teknologifilosofi. Erhvervsskolernes Forlag 2005. 
 Erwin Marquis: Philosophy of Technology. Publishers, Weinheim 1995.
 Peder Meyhoff og Peter Mouritsen: Teknologihistorie. Systime 2005. 
 Keld Nielsen, Henry Nielsen og Hans Siggaard Jensen: Skruen uden ende. 3. udg. Nyt Teknisk Forlag 2005. 

Filosofi
Teknologi